१९ वर्ष राष्ट्राध्यक्ष भएर जर्मनीलाई सुदृढ, सुगठित, सुरक्षित र सम्पन्न बनाए बिस्मार्कले । सांसद, राजदूत, परराष्ट्रमन्त्री र प्रधानमन्त्री हुँदै उनले एकदिन राष्ट्र हाँक्ने र ‘जर्मन चान्सलर’ बनेर राष्ट्रको एकीकरण गर्ने सपना देखेका थिए । डेनमार्कले हेपिरहन्थ्यो जर्मनीलाई । बेलाबेवखत सताइरहन्थ्यो । सन् १८६४ मा उनले डेनमार्कविरुद्ध युद्धको ऐलान गरे । विजयी भए उनी । फ्रान्ससँगको सात हप्ते लडाइँ पनि जिते । त्यसपछि जनताले उनलाई लौह राष्ट्रनायक (आइरन चान्सलर) भन्न थाले । ‘वीर भोग्या वसुन्धरा’ भनेको यही हो । दुर्भाग्यको कुरा, अटोफन बिस्मार्कले निर्माण गरेको जर्मन साम्राज्य उनको पदावधिपछि पुनः टुक्राटुक्रा भयो र युरोपको मानचित्र नै परिवर्तन भयो।
